Қазақстан Республикасы Парламенті Мәжілісінің депутаттары, Аграрлық мәселелер комитетінің мүшелері Роман Ким, Айқын Қоңыров және Берік Оспанов Шығыс Қазақстан облысындағы жұмыс сапарлары барысында ҚР Президенті Н.Назарбаевтың «Қазақстанның үшінші жаңғыруы: жаһандық бәсекеге қабілеттілік» атты Қазақстан халқына Жолдауын және ҚР Президенті Н.Назарбаевтың билік тармақтарының арасында өкілеттілікті қайта бөлу туралы Үндеуін түсіндіру мақсатында 19 кездесу өткізді, оған шамамен 2500 адам қатысты.

2017 жылдың 2 ақпанынан бастап депутаттар «Семей цемент зауыты» ЖШС, «СемАЗ» ЖШС, «Мелисса» ЖШС, «Кеңес и К» ЖШС, Батыс Алтай мемлекеттік табиғи қорығы, «Ядролық технологиялар паркі» АҚ, «ҚР ҰЯО» РМК, «Заря» ШҚ, «Сугатовское» ОДА, «ОХМК» ЖШС, «Бобровка» ЖШС, «Казцинкмаш» кәсіпорындарының ұжымымен және ҚазМЗУ мен Риддер аграрлық-техникалық колледжінің оқытушы-профессорлар құрамы мен студенттерімен кездесулер өткізді.

Бағдарлама аясында депутаттар Өскемен қаласындағы ҚХА мүшелері мен этномәдени бірлестіктердің өкілдерімен, Курчатов және Шемонаиха қалаларындағы үкіметтік емес ұйымдардың және этномәдени қауымдастықтардың өкілдерімен, кәсіпорын жұмысшыларымен, Глубокое, Солнечное, Бобровка ауылдары мен ШҚО Жарма және Шемонаиха аудандарының тұрғындарымен кездесті.

Сонымен қатар «Мелисса», «Кеңес и К» ЖШС мен Батыс Алтай мемлекеттік табиғи қорығының қызметкерлерімен кездесу барысында халық қалаулылары өсімдік және жануарлар әлемі мәселелері бойынша Мәжілісте қарастырылып жатқан заң жобасының кейбір ережелерін талқылап, ұсыныстарды назарға алды.